Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 13.12.2011

Návrh 
na odpredaj pozemkov registra „C“ KN parcely č. 11360/4, zastavané plochy a nádvoria o výmere 42 m2 a parcely č. 11360/5, zastavané plochy a nádvoria o výmere 26 m2, zapísané na LV č. 31 v k. ú. Nové Mesto pre manželov JUDr. Ľubomíra Volocha a Jany Volochovej.

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Žiadosť 
                                                                                	       4. Snímku z katastrálnej mapy 
                                                 			       5. LV č. 31
							       6. LV č. 3829 
                                                                                	       7. Znalecký posudok č. 191/2011

		

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

					December 2011
Návrh uznesenia

Miestne zastupiteľstvo 

					s ch v a ľ u j e 

predaj pozemkov registra „C“ KN parcely č. 11360/4, zastavané plochy a nádvoria o výmere 42 m2 a parcely č. 11360/5, zastavané plochy a nádvoria o výmere 26 m2, spolu                  o výmere 68 m2, zapísané na LV č. 31 v k. ú. Nové Mesto manželom - JUDr. Ľubomír Voloch a Jana Volochová, rod. Šimová, obaja bytom Robotnícka 9, Bratislava, za cenu znaleckého posudku č. 191/2011 zo dňa 30.09.2011 vyhotoveného Ing. Petrom Vinklerom, zvýšenú o náklady Mestskej časti Bratislava – Nové Mesto na vyhotovenie znaleckého posudku, v súlade s ustanovenia § 9a ods. 8 písm. b) zákona č. 138/1991 Zb. o majetku obcí v znení neskorších predpisov, a to za kúpnu cenu:

celkovo 7 771,33 €

za podmienky, že prevod nehnuteľností sa bude realizovať výlučne v súlade so zákonom                   č. 138/1991 Zb. o majetku obcí a kúpna cena bude kupujúcim zaplatená naraz do tridsiatich dní od podpísania kúpnej zmluvy odo dňa podpísania kúpnej zmluvy primátorom Hlavného mesta SR Bratislavy a zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

DÔVODOVÁ  SPRÁVA

Dňa 20.06.2011 JUDr. Ľubomír Voloch s manželkou Janou Volochovou, rod. Šimovou, obaja bytom Robotnícka 9, Bratislava ako bezpodielový spoluvlastníci garáží so spoločný súpisným číslom 10714 na Robotníckej ulici v Bratislave, zapísaných na LV č. 3829 v k. ú. Nové Mesto požiadali mestskú časť Bratislava – Nové Mesto o odpredaj pozemkov registra „C“ KN parcele č. 11360/4 a parcele č. 11360/5, ktoré sú zastavané vyššie uvedenými garážami. 

Pozemky registra „C“ KN parcela č. 11360/4, zastavané plochy a nádvoria o výmere 42 m2 a parcela č. 11360/5, zastavané plochy a nádvoria o výmere 26 m2 sú evidované na LV č. 31 v k. ú. Nové Mesto vo vlastníctve Hlavného mesta SR Bratislavy a v správe mestskej časti Bratislava – Nové Mesto. K predmetným pozemkom je so žiadateľmi uzatvorená platná Nájomná zmluva č. 83/2007, pričom nájom za kalendárny rok 2011 bol nájomcami v plnej výške uhradený.

Podľa ustanovenia § 9a ods. 8 zákona č. 138/1991 Zb. o majetku obcí v znení neskorších predpisov (ďalej len „zákon o majetku obcí“) ustanovenia odsekov 1 až 7 sa nepoužijú pri prevode majetku obce, a to okrem iného aj pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou. Nakoľko predmetné pozemky sú zastavané stavbou v bezpodielovom spoluvlastníctve manželov JUDr. Ľubomíra Volocha a Jany Volochovej, podľa ustanovenia § 9a ods. 8 písm. b) zákona o majetku obcí nie je potrebné prevod vlastníctva k predmetným pozemkom vykonať spôsobmi uvedenými v ustanovenia § 9a          ods. 1 písm. a) až c) zákona o majetku obcí a je možné predmetné pozemky predať priamo vlastníkovi stavby.

Podľa znaleckého posudku č. 191/2011 zo dňa 30.09.2011 vyhotoveného Ing. Petrom Vinklerom všeobecná hodnota predmetných pozemkov predstavuje celkovo sumu 7 700,00 €. Náklady mestskej časti Bratislava – Nové Mesto s vyhotovením znaleckého posudku predstavujú sumu 71,33 € bez DPH, nakoľko znalec nie je platiteľom DPH.

Listom zo dňa 21.10.2011 bol primátor Hlavného mesta SR Bratislava v súlade s ustanovením článku 80 ods. 5 Štatútu hlavného mesta SR Bratislavy požiadaný o predchádzajúci písomný súhlas k odpredaju predmetných pozemkov. Dňa 28.11.2011 bol udelený predchádzajúci súhlas č. 0501007511 k odpredaju vyššie citovaných pozemkov žiadateľom, za podmienky, že prevod nehnuteľností sa bude realizovať výlučne v súlade so zákonom o majetku obcí a za cenu najmenej vo výške všeobecnej hodnoty majetku, stanovenej podľa znaleckého posudku. Kúpna cena bude kupujúcim zaplatená naraz, do tridsiatich dní od podpísania kúpnej zmluvy oboma zmluvnými stranami.

V súlade s ustanovením § 9a ods. 8 písm. b) zákona o majetku obcí  navrhujeme schváliť predaj pozemkov registra „C“ KN parcely č. 11360/4, zastavané plochy a nádvoria o výmere 42 m2 a parcely č. 11360/5, zastavané plochy a nádvoria o výmere 26 m2, spolu                       o výmere 68 m2, zapísané na LV č. 31 v k. ú. Nové Mesto manželom - JUDr. Ľubomír Voloch a Jana Volochová, rod. Šimová, obaja bytom Robotnícka 9, Bratislava, a to za cenu               v sume  7 771,33 € (slovom: sedemtisícsedemstosedemdesiatjeden 33/100 EUR).